สรุปภาวะตลาดต่างประเทศวันศุกร์
สรุปภาวะตลาดต่างประเทศประจำวันที่ 7 ต.ค.59
10 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อวันศุกร์ (7 ต.ค.) เนื่องจากนักลงทุนมองว่าตัวเลขจ้างงานเดือนก.ย. ไม่ได้ต่ำมากเกินไปจนทำให้ธนาคารกลางสหรัฐ (เฟด) ชะลอการปรับขึ้นอัตราดอกเบี้ย
ดัชนีเฉลี่ยอุตสาหกรรมดาวโจนส์ปิดที่ 18,240.49 จุด ลดลง 28.01 จุด หรือ -0.15% ดัชนี NASDAQ ปิดที่ 5,292.40 จุด ลดลง 14.45 จุด หรือ -0.27% ดัชนี S&amp;P500 ปิดที่ 2,153.74 จุด ลดลง 7.03 จุด หรือ -0.33%
 
ตลาดหุ้นยุโรปปิดลบ เมื่อวันศุกร์ (7 ต.ค.) เนื่องจากนักลงทุนคาดการณ์ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ย หลังจากสหรัฐเปิดเผยตัวเลขจ้างงานเดือนก.ย.
ดัชนี Stoxx Europe 600 ปรับตัวลง 0.93% ปิดที่ 339.64 จุด
ดัชนี CAC-40 ตลาดหุ้นฝรั่งเศสปิดที่ 4,449.91 จุด ลดลง 30.19 จุด หรือ -0.67% ดัชนี DAX ตลาดหุ้นเยอรมันปิดที่ 10,490.86 จุด ลดลง 77.94 จุด หรือ -0.74% ดัชนี FTSE 100 ตลาดหุ้นลอนดอนปิดที่ 7,044.39 จุด เพิ่มขึ้น 44.43 จุด หรือ +0.63%
 
ตลาดหุ้นลอนดอนปิดบวก เมื่อวันศุกร์ (7 ต.ค.) นำโดยหุ้นกลุ่มโลหะ เหมืองแร่ และพลังงาน  โดยได้รับปัจจัยหนุนจากการอ่อนค่าลงอย่างหนักของสกุลเงินปอนด์ ซึ่งจะส่งผลให้บริษัทส่งออกของอังกฤษทำกำไรได้มากขึ้น
ดัชนี FTSE 100 ปิดที่ 7,044.39 จุด เพิ่มขึ้น 44.43 จุด หรือ +0.63%
 
สัญญาทองคำตลาดนิวยอร์กปิดลบ เมื่อวันศุกร์ (7 ต.ค.) ทำสถิติปรับตัวลงติดต่อกัน 6 วันทำการ เนื่องจากนักลงทุนเข้าเทขายทองคำด้วยมุมมองที่ว่าตัวเลขจ้างงานสหรัฐเดือนก.ย. ไม่ได้ต่ำมากเกินไปจนทำให้ธนาคารกลางสหรัฐ (เฟด) ชะลอการปรับขึ้นอัตราดอกเบี้ย
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 1.1 ดอลลาร์ หรือ 0.09% ปิดที่ 1,251.9 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 3.5 เซนต์ หรือ 0.2% ปิดที่ 17.38 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 3.7 ดอลลาร์ หรือ 0.38% ปิดที่ 962.6 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 1.25 ดอลลาร์ หรือ 0.2% ปิดที่ 667.40 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อวันศุกร์ (7 ต.ค.) เนื่องจากนักลงทุนเข้าเทขายทำกำไร หลังจากพุ่งกว่า 1% ในการซื้อขายก่อนหน้า
สัญญาน้ำมันดิบ WTI ส่งมอบเดือนพ.ย. ลดลง 63 เซนต์ หรือ 1.25% ปิดที่ 49.81 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 58 เซนต์ หรือ 1.10% ปิดที่ 51.93 ดอลลาร์/บาร์เรล
 
สกุลเงินดอลลาร์สหรัฐเคลื่อนไหวแตกต่างกัน เมื่อเทียบกับสกุลเงินหลักต่างๆในการซื้อขายที่ตลาดนิวยอร์กเมื่อวันศุกร์ (7 ต.ค.) หลังจากกระทรวงแรงงานสหรัฐรายงานตัวเลขการจ้างงานนอกภาคเกษตรเดือนก.ย.
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1173 ดอลลาร์สหรัฐ จาก 1.1153 ดอลลาร์สหรัฐ ขณะที่ค่าเงินปอนด์ลดลงแตะระดับ 1.2441 ดอลลาร์สหรัฐ จาก 1.2638 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7577 ดอลลาร์สหรัฐ จากระดับ 0.7584 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับเยนที่ระดับ 103.21 เยน จากระดับ 104.08  เยน อ่อนค่าลงเมื่อเทียบฟรังก์สวิสที่ระดับ 0.9792 ฟรังก์ จากระดับ 0.9806 ฟรังก์ ในขณะที่แข็งค่าขึ้นเมื่อเทียบดอลลาร์แคนาดาที่ระดับ 1.3273 ดอลลาร์แคนาดา จากระดับ 1.3212 ดอลลาร์แคนาดา
ดอลลาร์สหรัฐเคลื่อนไหวผันผวนเมื่อเทียบสกุลเงินหลักต่างๆ หลังจากตัวเลขจ้างงานนอกภาคเกษตรสหรัฐเดือนก.ย. เพิ่มขึ้นน้อยกว่าคาดการณ์ของนักวิเคราะห์ แต่นักลงทุนมองว่าตัวเลขจ้างงานเดือนก.ยไม่ได้ต่ำมากเกินไปจนทำให้เฟดชะลอการปรับขึ้นอัตราดอกเบี้ย